钦定古今图书集成/理学汇编/学行典/第200卷 > 胡维翰
## 钦定古今图书集成/理学汇编/学行典/第200卷 > 胡维翰

按《零陵县志》：“胡维翰，字宗卿，号月塘，家仁里，宋康侯
之裔。工举子业，每试居首。性纯孝，色养甚笃，奖孝行
者三，中副榜者二。万历丁丑，选于乡，廷试第三，历事
当解褐，以母老归养。母疾，偕妻躬侍汤药，亲涤溷秽，
衣带不知解，尽养十五年，竟不仕。家财分给诸弟。叔
弟早逝，遗二幼孤，抚诲无异己子，乡人服其德让。”